
О К Р Ъ Ж Е Н    С Ъ Д    -    К Ъ Р Д Ж А Л И


гр. Кърджали, бул. “Беломорски” № 48, тел. +359361 62703, факс: + 359361 62708; e-mail: okrsad_kj@mail.bg
З А П О В Е Д

№ 435
гр. Кърджали, 23.10.2026 година

На основание чл. 86, ал. 1, т. 1 от Закона за съдебната власт, § 34, ал. 13 от ПЗР на ЗИДЗСВ, Правила за произвеждане на избори на членове на Висшия съдебен съвет от съдиите, прокурорите и следователите (Приети с решение на Пленума на Висшия съдебен съвет по протокол № 16/09.07.2026 г., доп. с решение на Пленума на Висшия съдебен съвет по протокол № 24/21.10.2026 г.) решения по Протокол № 25 от 23.10.2026 г. на Пленума на ВСС, Указания за организационното, техническото и логистичното обезпечаване на изборите за членове на Висшия съдебен съвет от съдиите, прокурорите и следователите, 

Н А Р Е Ж Д А М:

І. В дните на провеждане на избори за членове на ВСС от прокурорите на 24.10.2026 г. и 25.10.2026 г., както и в дните на провеждане на избори за членове на ВСС от съдиите на 07.11.2026 г. и 08.11.2026 г., СЕ ЗАБРАНЯВА достъпът до административната сграда Съдебна палата – град Кърджали, находяща се на бул. Беломорски № 48, в която се намира Избирателна секция № 9, на прокурори и съдии в съответно посочените дни, освен:

· докато упражняват правото си на глас;

· членове на избирателната комисия или на избирателната секция;

· включени в графици за дежурство;

· наблюдатели и застъпници.
ІІ. В случай на провеждане на повторно гласуване съгласно чл. 29к, ал. 4 и чл. 29л, ал. 4 от Закона за съдебна власт в работен ден понеделник – 26.10.2026 г. и в работен ден понеделник – 09.11.2026 г., СЕ ОГРАНИЧАВА достъпът в административната сграда Съдебна палата – град Кърджали, находяща се на бул. Беломорски № 48, в която се намира Избирателна секция № 9 на прокурори и съдии, както следва:
· на съдии, прокурори и/или следователи в сградата за участие в редовни открити съдебни заседания;

· на съдебните служители при Окръжен съд – Кърджали и Районен съд – Кърджали;
· на граждани и техните представители, както и други участници в съдебните производства.
На следващия работен ден (27.10.2026 г. и 10.11.2026 г.), насрочените за разглеждане в открито съдебно заседание дела на Окръжен съд – Кърджали на 26.10.2026 г. и на 09.11.2026 г. се отсрочват от съответните съдии докладчици за нови дати, с призоваване на страните.
Съдебните администрации на Окръжен съд – Кърджали и Районен съд – Кърджали няма да извършват административни услуги.

Всички постъпили на 26.10.2026 г. и на 09.11.2026 г. по електронен път съдебни книжа и преписки, както и такива от обща администрация в Окръжен съд – Кърджали, се завеждат на следващия работен ден.

Копие от заповедта да се изпрати на Началника на ОЗ „Охрана“ – Кърджали, на Окръжна прокуратура – Кърджали, на Районен съд – Кърджали, на Съвета на Адвокатска колегия – Кърджали, на ОД на МВР – Кърджали, за сведение.
Копие от заповедта да се постави на видно място на главния вход на административна сграда Съдебна палата – град Кърджали, находящ се на бул. „Беломорски“ № 48.

Настоящата заповед да се оповести на интернет страницата на Окръжен съд – Кърджали.

